Video: Skape agtervolg drawwerSkermgreep uit die video ŉ Video van honderde skape wat ŉ drawwer in Frankryk agtervolg is baie gewild op sosiale media. Die gebruiker Eleanor Scholz het die video op Instagram gedeel. “Een van die beste goed wat ek nog ooit gesien het. Dink julle hulle agtervolg haar nog steeds?” het sy by die video geskryf. Eleanor het die video geneem toe sy alleen in Frankryk gaan stap het. ŉ Groot trop skape agtervolg ŉ drawwer in die berge. “Ek dink nog steeds aan hierdie stomme drawwer wat ek teëgekom het terwyl ek alleen in Frankryk gaan stap het,” voeg Eleanor by. Die drawwer het ŉ paar oomblikke stilgestaan om met Eleanor te gesels, en die trop skape hou ook stil en wag geduldig terwyl sy haar situasie verduidelik. Die trop het glo verdwaal en haar begin agtervolg. Toe sy weer begin hardloop, het die trop haar verder agtervolg. “Sy is nou ŉ skaapwagter!” sê Eleanor. Die video is reeds byna 12 miljoen keer gekyk. “Dis die malste ding ooit!” skryf een kyker. “Ek wonder hoe ver hulle gehardloop het!” “Sy het per ongeluk iemand se hele trop gesteel. Dit is só oulik!” skryf nog iemand. “Dit is verskriklik snaaks,” skryf ŉ derde persoon. A post shared by Eleanor Scholz (@elea_gram)